αρχοντος δαμωνος του ξενοστρατου μηνος θευξενιου βουλευοντων ταν δευτεραν εξαμηνον ευκλεος του καλλιστρατου αγιωνος του εχεφυλου αναξανδριδα του αιακιδα επι τοισδε απεδοτο ευκλης καλλιστρατου τωι απολλωνι τωι πυθιωι σωμα ανδρηον ωι ονομα χαιρημων το γενος παφιος τιμας αργυριου μναν πεντε στατηρων δεκα και ταν τιμαν εχει πασαν καθως επιστευσε χαιρημων τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα χρονον ποιεων ο κα θεληι και αποτρεχων οις κα θεληι. βεβαιωτηρ κατα τον νομον τας πολιος δαμοσθενης αρχωνος. ει δε τις απτοιτο χαιρημονος επι καταδουλισσμωι βεβαιον παρεχοντων τωι θεωι ταν ωναν ο τε αποδομενος ευκλης και ο βεβαιωτηρ δαμοσθενης. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες χαιρημονα ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλωνος αρχων δρομοκλειδας και οι αρχοντες αγιων αναξανδριδας ευκλης και ιδιωται τιμοκριτος μνασιας πολεμαρχος πολεμωνος αθαμβος αβρομαχου.
Phokis — Delphi — 140-100 BC
 140-100 BC